open-index/open-wikipedia-markdown huggingface dataset:
René Lagrou

**René Lagrou** (født 1904, død 1969) var en flamsk-belgisk politiker og samarbeidspartner med det nasjonalsosialistiske Tyskland under andre verdenskrig. Opprinnelig kom han fra det vestlige Flandern, og i mellomkrigstiden arbeidet Lagrou som advokat i Antwerpen.

Hans meninger og politiske holdning ble stadig mer anti-semittisk etter at Adolf Hitler kom til makten i Tyskland i 1933. Etter den tyske okkupasjonen av Belgia under andre verdenskrig meldte Lagrou seg sammen med en kamerat seg som frivillige til en flamsk brigade som var en del av Waffen-SS. Lagrou var utstasjonert sammen med Waffen-SS på østfronten, og enkelte rapporter har feilaktig antydet at han hadde dødd i kamphandlinger. Men Lagrou overlevde kampene, og han ble tatt til fange av de allierte styrkene i Frankrike, men han klarte å stikke av fra det allierte fangenskapet til Spania. 

I mai 1946 ble spanske myndigheter bedt om å utlevere ham og andre krigsforbrytere fra krigens dager som hadde gjemt seg i Spania. Kort tid etter dette ble han dømt til døden in absentia av i krigsforbryterdomstolen som var blitt opprettet i Antwerpen rett etter krigen. Med muligheten for at en snarlig utlevering fra Spania til å bli anklaget som krigsforbryter i hjemlandet, ankom Lagrou til Argentina i juli 1947 hvor han brukte det falske navnet Reinaldo van Groede. Lagrou var en av mange europeiske nazistene som Argentinas daværende president reddet fra videre rettsforfølgelse i hjemlandene deres.

Lagrou ble deretter gitt vide fullmakter innenfor immigrasjonstjenesten i Argentina, og i denne posisjonen sto Lagrou bak den ambisiøse planen om å flytte så mange som to millioner mennesker fra Belgia, alle disse var enten samarbeidspartnere med nazistene under krigen eller noen i deres nærmeste familier var det. Lagrou døde i 1969, da han var 65 år gammel

## Referanser
Georges Delfanne

**Georges Delfanne**, kalt **Christian Masuy**, (født 22. januar 1913 i Brussel i Belgia, død 1. oktober 1947 i Fort de Montrouge (Hauts-de-Seine) i Frankrike) var en belgisk kollaboratør og spion for den tyske okkupasjonsmakten under den andre verdenskrig.

Før den andre verdenskrig var Delfanne kjent som en høyreekstrem militant som var gode venner med en rekke andre belgiske høyreekstreme som for eksempel Léon Degrelle som senere begynte som en frivillig soldat i det tyske Waffen-SS og som etter hvert steg i gradene innenfor denne organisasjonen. På 1930-tallet, smuglet Delfanne jøder ut av Tyskland i bytte mot store pengesummer, men under denne prosessen ble han arrestert i Köln og snart ble han rekruttert av den tyske etterretningstjenesten. Han ble utstasjonert som en hemmelig spion for tyskerne i Frankrike, allerede i 1940.

Under okkupasjonen rapporterte Delfanne til Gestapoavdelingen i Frankrike. Han infiltrerte eller organiserte omfattende infiltrasjoner av forskjellige franske motstandsnettverk som motarbeidet tyskerne. Det er blitt hevdet at Delfanne står bak arrestestasjonen av mer enn 800 franske motstandsarbeidere, noen av dem hadde han personlig avhørt og torturert, spesielt spionen Simone Michel-Lévy. Helt på slutten av verdenskrigen, flyktet han til Spania, men ble kort tid senere sporet opp av amerikanske styrker. Han ble stilt for krigsforbryterdomstolen i Frankrike, der han ble dømt til døden og deretter henrettet ved skyting den 1. oktober 1947 ved Fort de Montrouge (Hauts-de-Seine).

## Referanser
Maartje Goderie

**Maartje Goderie** (født 5. april 1984 i Den Bosch) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull med det nederlandske landslaget i landhockey etter å ha slått Kina i finalen med 2-0. Nederland tok dermed sitt andre OL-gull i landhockey (det første i Sommer-OL 2000), og landets tredje landhockeymedalje gjennom tidene.

## OL-medaljer
*  2008  Beijing - **Gull** i landhockey, kvinner -  Nederland
*  2012  London - **Gull** i landhockey, kvinner -  Nederland

## Referanser


## Eksterne lenker
*
Gengangere (TV-film 1978)

***[[Gengangere]]*** er en norsk fjernsynsteateroppsetning fra 1978 basert på  Henrik Ibsens drama, regissert  av Magne Bleness.

## Om utsendelser
Oppsetningen ble sendt i NRK Fjernsynsteatret 29. august 1978. 
I Finland på Yle (Yleisradio Oy) ble den sendt 2. juni 1979, og på SVT (Sveriges Television) 28. desember 1979.

## Medvirkende

## Kunstnerisk/teknisk stab

## Eksterne lenker
*
Bjørn Richard Johansen

**Bjørn Richard Johansen** (født 19. mai 1965 i Skien) er en norsk økonom og kommunikasjonsrådgiver i byrået First House. Han var politisk sekretær i Høyre og Unge Høyre 1986–1987, formann i Telemark Unge Høyre fra 1987, journalist i NRK 1989–1992, rådgiver i Burson-Marsteller 1992–1997, informasjonsdirektør i Hakon Gruppen 1997–2001, viseadministrerende direktør i Burson-Marsteller 2001–2005 og global kommunikasjonsdirektør i Glitnir 2005–2008. 

Bjørn Richard Johansen arbeidet med koordinering for Islands kriseledelsesenhet 2008–2009. Han har jobbet for SpareBank 1 og BN Bank som strategisk rådgiver og kommunikasjonsdirektør i deler av 2009. Han er en av flere medgründere av First House, hvor han fra 2009 er partner og seniorrådgiver.

Johansen var initativtaker til TelemarkHelten, et sport- og opplevelsesarrangement eid av idrettslagene i Tinn og Vinje.

Johansen er utdannet økonom fra Handelshøyskolen BI og Universitetet i Uppsala og har befalsutdanning fra Forsvaret og Forsvarets høgskole.

## Referanser


## Eksterne lenker
* Presentasjon av Johansen på First House sine nettsider (Besøkt 3. april)
* FIPRA
* Kommunikasjon
Robert Poulet

**Robert Poulet** (født 4. september 1893, død 6. oktober 1989) var en belgisk forfatter, litteraturkritiker og journalist.

Poulet ble utdannet ved Faculté des Mines i hjembyen. Poulet tjenestegjorde som soldat under den første verdenskrig før han tok diverse strøjobber på forskjellige steder i Belgia og Frankrike. Han begynte å skrive litteratur og en rekke litterære anmeldelser gjennom 1920-tallet og han publiserte sin første roman i 1931. Som litteraturkritiker ble han kjent for sin skarpe avvisning av kvinnelige forfattere fordi han mente at kvinner ikke klarte å skrive gode bøker.

Poulet var involvert i politikken på det tidlige 1930-tallet da han ble medlem av en studiegruppe med et korporativt politisk ståsted. Han var en sterk tilhenger av den belgiske uavhengigheten gjennom hele mellomkrigstiden og under den andre verdenskrig. Hans meninger ble påvirket av blant andre Charles Maurras og Action Française. Poulet var aldri direkte imot nazistene og ofte skrev han støtteerklæringer for dem i hans tid som ansatt i avisen Le Nouveau Journal.

Poulet roste tyskerne for deres krig mot Sovjetunionen på grunn av hans egen sterke anti-kommunisme. 

Poulet ble dømt til døden i oktober 1945 på grunn av hans tyskervennlighet og samarbeid med nazistene under verdenskrigen. Men, etter å ha sonet seks år i fengsel, ble han løslatt og han fikk lov til å vende tilbake til Frankrike.

Etter Poulets flyttet til Frankrike publiserte han en rekke selvbiografiske romaner der han forsøkte å rettferdiggjøre sitt samarbeid med nazistene under krigen. Hans grunnlag for dette samarbeidet var at han prøvde å beskytte monarkiet i Belgia og den belgiske uavhengigheten. Poulet var en nær venn og tilhenger av Robert Faurisson og sammen med ham reklamerte Poulet sin benektelse av at Holocaust noen sinne hadde funnet sted.

Til tross for Poulets mange kontroversielle meninger og uttalelser opprettholdt han et livslangt vennskap med den berømte tegneserieskaperen Hergé, som hadde jobbet for Poulet under verdenskrigen, frem til opphavsmannen av tegneseriefiguren Tintin døde i 1983. Poulet sin egen selvbiografi, *Ce n'est pas un vie*, ble publisert i 1976.

Poulet døde i oktober 1989, da han var 96 år gammel.

## Referanser
Staf de Clercq

**Staf de Clercq** (født **Jeroom Gustaaf de Clercq** 16. september 1884 i Everbeek i Flandern i Belgia, død 22. oktober 1942 i Gent i Belgia) var en flamsk samarbeidspartner med nazistene under den andre verdenskrig, medgrunnlegger og leder av den flamske nasjonalistiske Vlaamsch Nationaal Verbond (VNV).

de Clercq blir kanskje aller mest husket for sine mange fascistiske synspunkter. Han var også en beryktet antisemitt, og hans organisasjon VNV støttet de tyske okkupasjonsmaktene angående identifisering og anholdelse av franske og belgisk jøder for deportasjon til de tyske konsentrasjonsleirene. Han døde i Gent og ble etterfulgt av Hendrik Elias som leder for VNV.

## Referanser
Tara Maclay

**Tara Maclay** er en oppdiktet rollefigur i TV-serien *[[Buffy, vampyrenes skrekk]]* (Buffy the Vampire Slayer) (1997–2003). Hun ble utviklet av Joss Whedon og spilt av Amber Benson fra fjerde sesong (episoden «Hush») til rollefigurens død i sjette sesong («Seeing Red»). 

Tara er en sjenert ung kvinne med magiske evner som blir forelsket i en av hovedkarakterene, Willow Rosenberg. Sammen hjelper de Buffy Summers, som har fått overmenneskelige evner for å nedkjempe onde krefter i den oppdiktede småbyen Sunnydale. 

Willow var en populær rollefigur da Tara ble introdusert, og forholdet deres møtte i begynnelsen en viss motstand fra fansen. Tara utvikler seg fra å være en reservert, usikker jente til å bli den moralske kjernen og en viktig støttespiller i Buffys Scooby-gjeng. Forholdet hennes med Willow er udelt positivt, og de var det første lesbiske paret i en amerikansk fjernsynsserie. 

Tara og Willow har en alvorlig krangel i sjette sesong på grunn av Willows misbruk av magi, men finner tilbake til hverandre. Kjærlighetsforholdene i Buffy-serien varer sjelden lenge, og Tara blir drept i en tragisk skyteepisode. Både manusskrivere, produsenter og skuespilleren Amber Benson nektet for at dette hadde noe med homofobi å gjøre.
Idyll

**Idyll** (gresk *eidyllion*, «lite bilde») er et kort dikt som helst beskrivelser det gode, enkle livet ute på landet, skrevet i stilen til Theokrits korte pastorale dikt, *Idyllene*. I motsetning til Homer var Theokrit ikke engasjert i helter, krigere og tapperhet i strid og krig. Hans idyller er begrenset til en liten, smal og intim verden, og beskrev scener fra dagliglivet. 

Senere forfattere som etterlignet hans stil og tema var blant annet de romerske forfatterne Vergil og Catullus, den italienske poeten Giacomo Leopardi, og den engelske poeten Alfred Tennyson, sistnevnte med sitt lange dikt *Idylls of the King*. Johann Wolfgang von Goethe karakteriserte sitt dikt *Hermann und Dorothea*, som Friedrich Schiller betraktet som selve klimakset i Goethes diktproduksjon, for en idyll.

I de visuelle kunstarter er en idyll et maleri som avbilder de samme emner som er funnet i idyllisk poesi, ofte med landsens liv som det sentrale tema. De tidligste eksemplene er *[[Les Très riches heures du Duc de Berry]]* fra tidlig på 1400-tallet av en anonym illustratør.
Sjangeren var særlig populær i engelsk maleri i viktoriansk tid.

Begrepet er også benyttet i henhold til musikk for å referere til et verk som skaper en pastoral stemning eller landsens liv slik som Edward MacDowells *Forest Idylls*, og enda mer spesifikt til fransk hoffunderholdning fra barokken, kalt for *[[Divertissement]]* (italiensk *Divertimento*), hvor pastorale dikt ble tolket musikalsk, fulgt av ballett og sang. Et eksempel på det sistnevnte er Jean-Baptiste Lully og hans *L'Idylle sur la Paix* som var satt til en tekst av Jean Racine, og Henri Desmarets’ *Idylle sur la naissance du duc de Bourgogne* satt til en tekst av Antoinette Deshoulières.

I generell forstand beskriver ordet idyll også en problemfri verden, som regel upåvirket eller uforstyrret av industrialiseringen. Landlig idyll betegner det motsatte av byliv og urbant liv, eller i betydningen landsby- eller småbyliv.

## Se også
* Hyrdediktning
* Arkadia

## Referanser
Fatima Moreira de Melo

**Fatima Moreira de Melo** (født 1978) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i landhockey etter å ha slått Kina i finalen med 2–0.

Nederland tok dermed sin andre gullmedalje i landhockey under et OL noensinne (det andre i Sommer-OL 2000), og sin sjette landhockeymedalje gjennom tidene.

Etter hockeykarrieren begynte hun med poker og ble siden tatt opp i Team PokerStars som profesjonell spiller.

## OL-medaljer
*  2008  Beijing – **Gull** i landhockey, kvinner –  Nederland
*  2004  Athen – **Sølv** i landhockey, kvinner –  Nederland
*  2000  Sydney – **Bronse** i landhockey, kvinner –  Nederland

## Referanser


## Eksterne lenker
* 
* 
* 
*
2 Fast 2 Furious

***2 Fast 2 Furious*** er den første oppfølgeren til filmen *[[The Fast and the Furious]]*. Den handler hovedsakelig om hva Brian O'Conner (Paul Walker) gjør etter at han ble avskjediget som politibetjent i Los Angeles.

## Historie
Brian O'Conner lever et liv som «streetracer» etter han fikk sparken som politibetjent. Han bor nå i en husbåt og lever av pengene han tjener på streetracing. Men så en kveld, få sekunder etter å ha kommet i mål på et løp, kommer politiet. Alle førerne stikker av, inkludert Brian, men de blir tatt kort tid etter. Politiet vil ha ham til å gjøre en jobb «undercover» sammen med en annen politiagent. O'Conner nekter å gjøre noen jobb uten at han får velge sin partner, og han velger dermed hans barndomsvenn fra Barstow, Roman Pearce (Tyrese Gibson). Vi følger det spennende oppdraget mot dopkongen og bilforhandleren Carter Verone (Cole Hauser) gjennom Miami.

## Rolleliste
* Paul Walker som «Brian O'Conner»
* Tyrese Gibson som «Roman Pearce», Brian O'Conners barndomsvenn
* Eva Mendes som «Monica Fuentes», en politiagent som er undercover hos Carter Verone
* Cole Hauser som «Carter Verone», en dopkonge som O'Conner og resten av politiet prøver å fakke
* Ludacris som «Tej Parker», venn av Brian og Roman og streetrace-organiserer
* Devon Aoki som «Suki», kjæresten til Tej og venn av Roman og Brian

## Eksterne lenker
* 
*
Fast & Furious

***Fast & Furious*** er den tredje oppfølgeren til filmen The Fast and the Furious og den fjerde filmen i serien. Den tar for seg det som skjer i historien før The Fast and the Furious: Tokyo Drift og hva Dominic Toretto gjør etter å ha flyktet fra Los Angeles til Mexico.

## Handling
Dominic Toretto (Vin Diesel) må starte et helt nytt liv i Latin America etter å ha rømt i Brian O'Connor (Paul Walker) Toyota Supra i Los Angeles. Han lever av å reparere, tune og style biler og stjele store mengder bensin med gjengen sin. Plutselig en dag får han en skrekkelig telefon fra søsteren Mia (Jordana Brewster) om at kjæresten hans Letty (Michelle Rodríguez) er død etter et bilrace. På åstedet ser Dom at hun ikke ble drept av crashet, men av han som hun kjørte mot, nemlig Fenix Calderon (Laz Alonso). Her starter jakten på Fenix for Dominic.

Samtidig som alt dette skjer møter vi igjen Brian O'Connor som jobber som politiagent i området nær Mexico. Han er på en sak som involverer store penger og dop. I etterforskningen oppdager Brian at banden han jakter på inneholder Fenix, mannen som drepte Letty, og dermed slår Brian og Dom seg sammen om å fakke banden.

## Rolleliste
* Paul Walker som FBI agent Brian O'Connor
* Vin Diesel som Dominic Toretto
* Michelle Rodríguez som Doms kjæreste, Letty Ortiz
* Jordana Brewster som Doms lillesøster Mia og Brians ex-kjæreste
* John Ortiz som heroin kongen Braga.
* Laz Alonso som Fenix Calderon

## Referanser


## Eksterne lenker
* 
*
Tinn

**Tinn** kan vise til:

* Tinn (grunnstoff) – et grunnstoff med kjemisk symbol Sn
* Tinn brukes også om legeringer med hovedvekt av grunnstoffet:
** Pewter – en legering benyttet til smykker, bruks- og prydgjenstander
** Loddetinn – en annen legering av metaller med lavt smeltepunkt
* Tinn (kommune) – en kommune i Telemark
** Tinnsjå – en innsjø delt mellom kommunene Tinn og Notodden i Telemark
** DS «Tinn» – et fartøy som sank på Tinnsjå ved sjøsettingen i 1910
* Tinn (sogn) – et sogn i Øvre Telemark prosti
* Teknologifestivalen i Nord-Norge, forkortet TINN
Isstock

**Isstock**, også kjent som *Bavarian curling*, på norsk også *asfaltcurling* eller *teppecurling* er et curlinglignende spill som kan spilles på is eller asfalt. Spillet er mest vanlig i Sentral-Europa i land som Tyskland og Østerrike. Deltakerne i spillet lar sine steiner gli over isen og prøver å enten komme nærmest et mål, eller å se hvem som kan få skjøvet steinen lengst.

Steinen er flat, veier 5&nbsp;kg og har en 30&nbsp;cm pinne stående oppå. Steinene er i flere farger: grønn, sort, grå, gul og blå. Den grønne platen er laget av hard gummi og er veldig rask på isen, mens den blå er laget av myk gummi og er veldig treg. I isstock kan man ikke, i motsetning til i curling, påvirke friksjonen i banen.

Sporten har vært demonstrasjonsgren i Vinter-OL i 1936 og 1964. Det internasjonale isstockforbundet (The International Federation Icestocksport (IFI)) er medlem av Den internasjonale olympiske komité siden 2021. Det tyske isstockforbundet ble stiftet i 1936 og arrangerte det første tyske mesterskapet i 1936.

Den første europamesterskapet ble arrangert i 1951 og det første verdensmesterskapet i 1983, etter at det internasjonale isstocksforbundet ble dannet. Totalt er det 40 land som spiller isstock.

## Referanser
Zeppelinerhallen

**Zeppelinerhallen** er en kontorbygning på Islands Brygge i København. Bygningen huser blant annet SKI – Statens og Kommunernes Indkøbs Service og Group NBT, herunder Ascio Technologies, Inc. og Speednames samt Siemens Airlink (tidligere kalt pulz8).

Bygningen lå opprinnelig i Tyskland, hvor den ble brukt til bygging av zeppelinere. Etter endelig produksjonsstopp ble hele bygningen tatt ned og flyttet til Islands Brygge og benyttet som maskinverksted av Sojakagefabrikken. På begynnelsen av 2000-tallet gjennomgikk bygningen omfattende restaureringer for å kunne tilpasses nye bruksområder.

## Referanser
Nederlandsk mesterskap på skøyter allround damer

**Nederlandsk mesterskap på skøyter allround damer** (ofte forkortet til **NK allround damer**) er et årlig sammenlagtmesterskap på skøyter i Nederland over distansene (500m, 3000m, 1500m og 5000m). Mesterskapet ble første gang arrangert i 1955 (men da bare over distansene 500m, 1000m og 1500m) i Zutphen og ble vunnet av Rie Meijer, foran Ietje Louwen og Tiny Pol. Sesongene 1956 til og med 1982 var distansene 500m, 1500m, 1000m og 3000m, men fra sesongen 1983 ble det de distansene som gås nå.

## Medaljevinnere sammenlagt

## Medaljefordeling

## Kilder
*  Uitslagen NK Allround Dames  fra Schaatsen.nl 
*  Broer, Dirk med Martin van der Bij, Jeroen Heijmans, Michiel Jansen, Marnix Koolhaas, Robert Koorneef, Huub Snoep, Gerrit Stevens og Nol Terwindt. *Nederlands Kampioenschappen Hardrijden Langebaan: Complete Uitslagen, 1887-2003*. Hoogland: KNSB, 2003.

## Eksterne lenker
*  Podiumplaatsen NK Allround vrouwen på SchaatsStatistieken.nl
Havnestad

**Havnestad** er et boligområde på Islands Brygge i København. Boligområdet er bygget 2000–2008 på Sojakagefabrikkens tidligere eiendom sør for det gamle Islands Brygge. PLH arkitekter og Tage Lyneborg har vært arkitekter for helhetsplanen, mens JM Danmark, Sjælsø Gruppen og NCC har stått for byggingen av hver enkelt bygning.

Da byggingen av Havnestaden var under planlegging, ville man unngå å gjøre samme feil som var begått på Kalvebod Brygge, hvor nesten samtlige bygninger står for næring, og hvor det derfor er dødt på kveldstid. Kommunen bestemte derfor at minst halvparten  av etasjekvadratmetrene skulle være bolig. Da markedet for boliger på tidspunktet for utbyggingene var svært gunstig, viste dette seg å lett la seg innfri, og omkring 85 % av etasjekvadratmetrene er nå til boligformål. Kommunen hadde imidlertid ikke stilt arealkrav til fordel for næringsvirksomhet i området.

## Eksterne lenker
* www.cphx.dk Havnestad på Copenhagen X
Ainola

**Ainola**, som betyr *Ainos land*, var hjemmet til Jean Sibelius, hans kone Aino og deres familie fra høsten 1904 til 1972. Den står ved bredden til Tusby Träsk i Träskända, 38 kilometer nord for den finske hovedstaden Helsingfors. Hjemmet ble designet av den berømte finske arkitekten Lars Sonck. Den eneste forespørselen Sibelius hadde til Sonck var å inkludere utsikt til innsjøen og en grønn peis i spisesalen. Vannledninger ble aldri montert før etter Sibelius døde fordi han ikke ville bli distrahert mens han komponerte.

## Referanser
Endebius

***Endebius*** er en slekt av biller som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).

## Utseende
Store, blankt mørkbrune til svarte biller. Hannene har et langt, litt buet horn på hodet som er gaffeldelt i spissen, og et meget langt og kraftig, litt nedoverbuet horn på pronotum, også dette gaffeldelt i spissen.

## Levevis
Larvene lever i morken, død ved.

## Utbredelse
De to kjente artene finnes i Indonesia, blant annet på Flores og Sumbawa.

## Systematisk plassering
Artene ble tidligere regnet til slekten *[[Xylotrupes]]*, og ble ført tilbake til denne av Rowland (2011) 

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *Endebius* Lansberge, 1880
******** *[[Endebius florensis]]* (Lansberge, 1879)
********* *Endebius florensis florensis* (Lansberge, 1879)
********* *Endebius florensis wetaricus* Fujii & Silvestre, 2012
******** *[[Endebius mirabilis]]* Silvestre, 2006

## Referanser


## Eksterne lenker
* 
* Bilder av ''Endebius florensis''
Atrå barne- og ungdomsskule

**Atrå barne- og ungdomsskole** ligger i Atrå og er én av 5 grunnskoler i Tinn kommune. Skolen ligger ved en vik av Tinnsjøen og er omkranset av skog, fjell, elver og innsjø.

Skolen er en barne- og ungdomsskole, bestående av 243 elever. Skolens pedagogiske plattform/visjon er «Mot kunskapstoppen med hodet og kroppen».

## Eksterne lenker
*
Liste over filmer som er blitt sendt som mandagsfilm på NRK

Dette er en **liste over filmer som er blitt vist som [[Mandagsfilmen på NRK|mandagsfilm]] på [[NRK]]** i perioden 1960 til 2001.

Det ble sendt en film annenhver mandag de første årene, fra 1966 hver mandag.

Betegnelsen R-00 betyr at filmen er en reprise og er blitt vist tidligere som mandagsfilm (De to sifrene etter R forteller hvilket år den første gang ble vist).

Enkelte ganger lager NRK sine egne titler på filmene. I disse tilfellene benyttes den tittel som ble brukt da filmen hadde sin kinovisning i Norge. Om den ikke er blitt vist norske kinoer, vil filmens originaltittel som oftest benyttes.

Det er lite informasjon om hvilke filmer som ble sendt i første halvår av 1960. Det er også en del mangler i 1962. I 1991 og 1992 ble det av ukjente årsaker sendt relativt få filmer på mandagene.

## 1960-årene

## 1970-årene

## 1980-årene

## 1990-årene

## 2000–2001

## Referanser
Slaget ved Hörnefors

**Slaget ved Hörnefors** var et slag under finskekrigen og fant sted den 5. juli 1809, slagstedet var broen over Hörnån i daværende Hörnefors kommune i Västerbotten. De russiske styrkene klarte å omgå de svenske styrkenes forsvarsstilling og vant slaget.

De russiske styrkene under generalmajor Pavel Sjuvalov inntok Umeå den 22. mars. Fremrykkingen sørover fra Umeå fortsatte i begynnelsen av mai. Den 2. juli iverksatte sjefen for den svenske nordre arméen et angrep nordover, men ble slått tilbake av de russiske styrkene.

Den 5. juli feiret de svenske styrkene kroningen av Karl XIII og var ikke forberedt på noe russisk angrep. Ved Hörnefors ble så Sandels baktropp, 2 kompanier fra Savolaxbrigaden under oberstløytnant Joakim Zakarias Duncker overraskende angrepet av de russiske styrkene.

De svenske styrkene forsvarte broen ved Hörnefors samtidig som de svenske forsvarsstillingene ble satt i beredskap. De russiske angriperne klarte etter store tap å omgå de svenske styrkene og nådde de svenske forsvarsstillingene ved Öreelven hvor de avsluttet angrepet og trakk seg tilbake til Umeå.

Striden ved Hörnfors endte med russisk seier, men innebar allikevel at den russiske fremrykkingen stoppet og initiativet kom over til de svenske styrkene. De russiske styrkene kom i løpet av sommeren til å trekke seg ut av Umeå i en retrett nordover, forfulgt av to svenske arméer under oberst Sandels og general Cronstedt.

Ved slaget ble både oberstløytnant Duncker og den russiske kommandanten, oberst Aerekof drept. De to offiserene deler en grav og et monument ved Umeå kirke.

## Eksterne lenker

* Om slaget, fra nettsidene til Umeå by
Haploscapanes

***Haploscapanes*** er en slekt av biller som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).

## Utseende
Store, svartbrune, blanke biller. Hos denne slekten er det mindre utseendemessig forskjell mellom kjønnene enn hos mange andre hornbiller. Hannene er litt større enn hunnene og har horn på thorax og hodet som hunnene mangler, men disse er ikke spesielt store. Hos denne slekten har hannen gjerne et enkelt, krumt horn på hodet som har en tann på innsiden litt bak spissen, og to korte horn eller spisse knøler på pronotum.

## Levevis
Larvene lever i morken, død ved.

## Utbredelse
Slekten finnes på Ny-Guinea og i Australia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *Haploscapanes* Arrow, 1908
******** *[[Haploscapanes australicus]]* Arrow, 1908
******** *[[Haploscapanes barbarossa]]* (Fabricius, 1775)
******** *[[Haploscapanes inermis]]* Prell, 1911
******** *[[Haploscapanes papuanus]]* Dechambre & Drumont, 2004

## Eksterne lenker
* 
* Bilde av ''Haploscapanes australicus'', hann
* Bilde av ''Haploscapanes barbarossa'', hann
Spandau-fengselet

:*[[Spandau (andre betydninger)|Spandau]] kan ha flere betydninger*

**Spandau-fengselet** var et fengsel  i bydelen Spandau i ortsteil Wilhelmstadt i Vest-Berlin. Det ble bygget i 1876 og revet 1987 etter at den siste innsatte, Rudolf Hess, døde, for å unngå at det skulle bli et valfartssted for nynazister. Fengselet lå ved renessanse-festningen Zitadelle Spandau, men var ikke en del av dette.

## Historie

Fengselet ble opprinnelig bygget som en militær arrest og etterfulgte et tidligere fengsel for Zitadelle Spandau . Men ble fra 1919 også brukt til sivile innsatte og kunne ha opptil 600 innsatte samtidig.

Etter Riksdagsbrannen i februar 1933 ble motstandere av Hitler, som Egon Erwin Kisch og Carl von Ossietzky holdt fengslet her i såkalt «beskyttende varetekt». Slik fungerte fengselet som en forløper til de tyske konsentrasjonsleirene som ble etablert senere samme år: Dachau, Osthofen, Oranienburg, Sonnenburg, Lichtenburg og Esterwegen. Mens det fortsatt formelt ble administrert av de prøyssiske justismyndigheter, utførte Gestapo tortur mot sine innsatte i fengselet og alle de fangene som satt i såkalt «beskyttende varetekt» ble overført till de nyopprettede konsentrasjonsleirene.

## Etter andre verdenskrig

Etter andre verdenskrig ble det brukt for nasjonalsosialistiske krigsforbrytere som hadde blitt idømt fengselsstraff ved Nürnbergprosessen. Fengselet ble derfor rekvirert av de allierte i november 1946 med tanke på at mer enn hundre dømte skulle sone straffene sine her. Til slutt ble det imidlertid bare syv fanger som sonet fengselsstraffen der. De ankom fra Nürnberg 18. juli 1947, og var:

Spandau-fengselet var et av bare to felles drevne virksomheter som de fire okkupasjonsmaktene av Berlin drev sammen, det andre var Berlins luftsikkerhetssenter. De fire okkupasjonsmaktene vekslet månedlig om å ivareta vaktholdet i fengselet, og dette sikret en viktig symbolsk sovjetisk militær tilstedeværelse i Vest-Berlin i tilsammen tre måneder i året under den kalde krigen.

Bruken av det store fengselet og tilhørende store bemanning var et feil-kalkulasjon og var kontroversiell ressursbruk. Særlig protesterte Vest-Berlins myndigheter, som både trengte mer fengselsplass selv, og mot den kostbare bemanningen for bare syv innsatte. Denne kritikken økte i styrke etter løslatelsen av Schirach og Speer i 1966, da Hess ble igjen som eneste innsatte.

## Etter Hess' død

I 1987 ble fengslet revet, først og fremst for å forhindre at det skulle bli et nynazistisk valfartssted etter at Rudolf Hess var død. Han hadde vært fengselets eneste fange i 20 år etter at Albert Speer og Schirach hadde blitt løslatt i 1966. For å sikre at fengselet skulle forsvinne helt ble det opprettet parkeringsplasser og *Britannia Centre Spandau*, et kjøpesenter, der fengselet hadde stått, og fengselets bygningssubstans ble finknust og tømt i Nordsjøen.

## Eksterne lenker
* 
* Om Spandau-fengselet på de vestlige allierte i Berlins nettside
* Øyenvitneskildring fra en britisk fangevokter som passet på Hess i Spandau-fengselet
Thorvald Gundestrup

**Thorvald Gundestrup** (født 16. mars 1869 i Odense, død 9. mai 1931 i København) var en dansk arkitekt som tegnet mange villaer og boligeiendommer i nybarokk stil i tiden rundt første verdenskrig. Han har satt sitt preg på Islands Brygge, hvor fire boligkarréer er oppført etter hans tegninger.

Thorvald Gundestrup ble født 1869 i Odense, og var sønn av bokhandler Thorvald Gundestrup og Jenny Adolphine Christiane Eilskov. Han var i tømrerlære i Odense, ble lærling (svenn) og kom på Odense Tekniske Skole, hvor han gikk ut 1888. Han studerte videre på Kunstakademiets Arkitektskole fra 1889, hvor han ble uteksaminert 1900. Han var ansatt hos J.D. Herholdt, Vilhelm Dahlerup, H.C. Glahn i Nykøbing Falster, og var byggeleder for Johan Schrøder på Sukkerfabrikken i Kongens Lyngby. Han hadde egen tegnestue fra 1898. Gundestrup var også løytnant i artilleriet i 1892.

Gundestrup stilte ut tegninger på Charlottenborg Forårsudstilling 1903 og 1924. Han var medlem av styret i Det kongelige københavnske Skydeselskab og danske Broderskab.

Gundestrup ble gift første gang 13. juli 1895 på Juellinge med Gerda Haslund (født 12. oktober 1867 på Fjeldgaard, død 15. januar 1901 i København), datter av proprietær Harald Edouard Haslund og Ane Marie Amalie Christine Christensen. Hans andre ekteskap ble inngått 14. februar 1902 med Anna Elisabeth Selchau-Hansen (født 10. desember 1874 på Saltø, død 18. november 1959), datter af forpakter Lauritz S.-H. og Charlotte Engholm. Gundestrup er begravet på Frederiksberg Ældre Kirkegård.

## Utvalgte verk
* Villa, nå P. Carl Petersens Kollegium, Skovshoved (1899 og 1906)
* Møens Spare- og Laanekasse, Stege (1902–03)
* Konsul Christian Effs villa, Søgade 10, Kolding (1906)
* Karréerne *Langebrohus* og *Islandsborg*, Islands Brygge, Islands Brygge, København (1906-07, vinduer endret)
* Karréen *Ejgi/Hüffeldts Ejendom*, Egilsgade/Islands Brygge/Isafjordsgade/Gunløgsgade, Islands Brygge, København (1907, vinduer endret)
* Tre boligeiendommer, Strandvejen 59-63, Svanemøllen, København (1907)
* Karrébebyggelsen *Egilshus*, Njalsgade/Islands Brygge/Egilsgade/Isafjordsgade, Islands Brygge, København (1909)
* Ombygging av grosserer Julius Tafdrups villa, Vedbæk Strandvej 434, Vedbæk (1910)
* Valnæsgård på Falster, hovedbygning (1910)
* Boligkarré, Carl Plougsvej/Danas Plads 19-25, Frederiksberg (1914)
* Villa, Kastelsvej 40, nu Storbritannias ambassade, København (1917)
* Villa, Kastelsvej 38, ditto, København (1920)
* A/s Genforsikringsselskabet Rossias bygning, Bornholmsgade 8/Hammerensgade 6, København (1920)
* Det Danske Mælkekompagni, Nyelandsvej 25, Frederiksberg (1925, nå revet)
* Bygninger for Hellebæk Klædefabrik, Hellebæk
* Teilmanns Stiftelse, Vognmandsmarken, København (1931)
* Beboelseshus på Strandvejen og en rekke villaer ved Dronninggård i Holte og langs kysten av Øresund
* Søgaard, Søgårdsvej, Gentofte

## Referanser


## Kilder
*
Pachyoryctes

***Pachyoryctes*** er en slekt av biller som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).

## Utseende
Store (hannene ca. 45-50 millimeter), blanke, brunsvarte biller. Som vanlig for hornbiller (Dynastinae) er det stor forskjell mellom kjønnene, hannen er større og har horn på hodet og pronotum som hunnen mangler. Hos denne slekten har hannen et langt, tynt, krumt horn på hodet. På pronotum har den to spisse knøler eller korte horn.
## Levevis
Larvene lever i morken, død ved.

## Utbredelse
Slekten er utbredt i Sørøst-Asia, i alle fall i Thailand.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *Pachyoryctes* Arrow, 1908
******** *[[Pachyoryctes elongatus]]* Arrow, 1941
******** *[[Pachyoryctes solidus]]* Arrow, 1908

## Eksterne lenker
* 
* Bilde av ''Pachyoryctes solidus'', hann
De Zeven Provinciën-klassen

**De Zeven Provinciën-klassen** er en nederlandsk fregatt-klasse bygget for Koninklijke Marine. Fregattene er optimalisert for å drive anti-luft-krigføring.

## Liste over skip i klassen

Alle skip er bygget på Royal Schelde i Vlissingen.

## Kilder

*

## Eksterne lenker
* Naval-technology.com (engelsk) – besøkt 30. mars 2011
Verdens dokumentarv

**Verdens dokumentarv** (eng. **) er UNESCOs register over unike dokumenter og samlinger i arkiv og bibliotek som er av stor verdi som dokumentarisk kulturarv, såkalte *verdensminner*.

## Historie
Under UNESCOs hovedkonferanse i 1991 uttrykte en rekke medlemsstater en uro over de nasjonalt verdifulle dokumentenes status. I 1992 startet derfor programmet *Memory of the World* (verdensminne). Formålet med programmet var å bevare og formidle verdifulle dokument i arkiv og bibliotek verden over. Dokumentene speiler et mangfold av språk, mennesker og kulturer og en del av minnene er svært skjøre og risikerer å bli ødelagt for ettertiden. Det finnes to lister, en liste over verdensminner og en liste over truede verdensminner. Programmets hovedmål er å legge til rette for bevaring av verdens dokumentarv, legge til rette for universell tilgang til dokumentarven, samt å fremme en verdensomspennende bevissthet om dokumentarvens eksistens og betydning.

## Norges dokumentarv

Den norske UNESCO-kommisjonen har oppnevnt en norske komité for verdens dokumentarv. I februar 2012 ble det etablert et nasjonalt register for Norges dokumentarv. Norsk kulturråd er sekretariat for arbeidet. Følgende verdensminner i Norge er listeført:

* Lepraarkivene i Bergen ved Bergen byarkiv, Medisinsk fødselsregister (UiB), Statsarkivet i Bergen og Lepramuseet St. Jørgens Hospital (2001)
* Originalmanuskriptene til «Et dukkehjem» av Henrik Ibsen ved Nasjonalbiblioteket i Oslo (2001)
* Roald Amundsens filmmateriell fra ekspedisjonen til Sydpolen ved Norsk filminstitutt, nå Nasjonalbiblioteket (2005)
* Thor Heyerdahls arkiv  med manuskripter, publikasjoner, korrespondanse, fotografier, film og bibliotek ved Kon-Tiki Museet i Oslo (2011)
* Sophus Tromholts samlinger, fotografier av den samiske befolkning i Kautokeino 1882–1883, Universitetet i Bergen (2013).
* De Castbergske barnelover

## Referanser


## Eksterne lenker
*
Håkon Skulstad

**Håkon Skulstad** (født 1963) er en norsk jurist som i desember 2024 ble utnevnt til politidirektør.

Skulstad kommer fra Samnanger. Han er utdannet ved Politihøgskolen i Oslo og som jurist fra Universitetet i Oslo. Skulstads første jobb i politiet var som lensmannsbetjentaspirant i Fana høsten 1984, og senere har han vært statsadvokat, rektor ved Politihøgskolen, politimester i Øst-Finnmark politidistrikt (2006–2010), avdelingsdirektør i Justisdepartementets politiavdeling, politimester i Politidirektoratet, konstituert førstestatsadvokat i Økokrim og assisterende sjef i Kripos. I 2017 ble han assisterende politidirektør.

I desember 2024 ble Skulstad utnevnt til politidirektør i Politidirektoratet. Han var fungerende politidirektør i perioden november 2018 til 1. april 2019.

## Referanser
Lillehammer museum

**Stiftelsen Lillehammer museum** er en samling museer på Lillehammer. Den oppstod i 2011 under navnet Stiftelsen Lillehammer museum ved en omorganisering av de konsoliderte museer under Maihaugen.

Stiftelsen Lillehammer museum består av seks museer:
 
*Bjørnstjerne Bjørnsons hjem Aulestad, 
*Sigrid <u>Undsets hjem</u> Bjerkebæk, 
*Lillehammer Kunstmuseum, 
*Maihaugen, 
*Norges Olympiske Museum  
*Postmuseet. 

I tillegg er kunnskapssenteret 
*Norsk Håndverksinstitutt en del av stiftelsen.

## Eksterne lenker
* Offisielt nettsted
Pierre Daye

**Pierre Daye** (født i  24. juni 1892 i Schaerbeek i Belgia, død 24. februar 1960 i Buenos Aires i Argentina) var en belgisk kollaboratør med nazistene under den andre verdenskrig. Han bodde i eksil i president Juan Peron sitt Argentina etter den andre verdenskrig.

Daye samarbeidet med den tyske okkupasjonsmakten under verdenskrig og ble dømt til døden for krigsforbrytelser den 18. desember 1946 av krigsforbryterdomstolen i Brussel. Etter verdenskrigen flyktet Daye til Argentina med hjelp av Charles Lescat som også arbeidet til fordel for tyskerne. Den 17. juni 1947 anmodet belgiske myndigheter om Dayes utlevering fra Argentina, men det ble avslått. I Argentina gjenopptok Daye sitt forfatterskap og han arbeidet som redaktør og journalist. Han returnerte senere til Europa, hvor han skrev sine egne memoarer og publiserte sin egen selvbiografi.

## Referanser
Berliner Philharmonie

**Berliner Philharmonie** på Kemperplatz i ortsteil Tiergarten i bydelen Mitte regnes ved siden av Konzerthaus på Gendarmenmarkt til de viktigste konsertsaler i Berlin og er fast spillested for Berliner Philharmoniker.

Byggingen av konserthuset ble påbegynt i 1960 og det ble innviet 15. oktober 1963. Arkitekt var Hans Scharoun. Bygningen hører sammen med kammermusikksalen, Musikinstrumentmuseet og flere andre bygninger til området kalt Kulturforum Berlin, ikke langt fra Potsdamer Platz.

## Referanser
Jens Petter Kjos

**Jens Petter Kjos** (født 6. september 1971) er en norsk tidligere styrkeløfter som representerte styrkeløftklubben SPUVI på Spikkestad. I 1998 vant han NM for klasse 82,5 kg. Han er bosatt i Asker og er samboer av friidrettsutøveren Elin Isane.

## Resultater og meritter

### NM i styrkeløft

### EM i styrkeløft

### VM i styrkeløft

### Junior-EM i styrkeløft

### Junior-VM i styrkeløft

## Referanser
Ringøen

**Ringøen AS** var en familieeid produsent av kjøtt og pølser etablert i 1893 og lokalisert i Kristiansand. Etter at bedriften i flere år var drevet med underskudd, var konkurs et faktum for den 112 år gamle bedriften 20. desember 2005. Spis-kjeden kjøpte panterettighetene fra Nordea, overtok maskinparken og fortsatte driften.

Fabrikken i Kristiansand er i dag en del av Grilstad-konsernet, etter at Spis og Grilstad fusjonerte i desember 2006.
Jordens kjerne

**Jordens kjerne** er den nederste (innerste) delen av jordens indre, og består hovedsakelig av jern, nikkel, svovel og krom. Jordens kjerne skaper varmeenergi og magnetisme gjennom blant annet sin rotasjon, og bidrar til jordklodens høye tetthet. Selv om jern smelter ved 1&nbsp;450&nbsp;°C bidrar det store trykket innerst til å gjøre den tunge jernforekomsten her fast. Utenfor jordens kjerne starter den flytende, indre mantelen som består av smeltede steinmasser – hovedsakelig periodotitt.

Jordens indre består av to atskilte lag:

***Indre fast kjerne** av hovedsakelig jern, med en radius av 1&nbsp;220&nbsp;km. Den starter således på 5&nbsp;150&nbsp;km dyp og går ned til jordens sentrum på 6&nbsp;371&nbsp;km dyp. Temperaturen er jevnt 5&nbsp;000&nbsp;°C, mens tettheten er ca. 12g/cm³g/cm³.

***Ytre flytende kjerne** av jern, nikkel, svovel og krom, med en tykkelse på 2&nbsp;260&nbsp;km som strekker seg fra 2&nbsp;890&nbsp;km dybde til 5&nbsp;150&nbsp;km dybde. Temperaturen øker med dybden fra 3&nbsp;370&nbsp;°C til 5&nbsp;000&nbsp;°C og tettheten i den flytende kjernen øker fra 10,0&nbsp;g/cm³ til 11,5&nbsp;g/cm³.
Mussa Kussa

**Mussa Kussa** (arabisk: موسى كوسا; født 1949) er en libysk politiker og diplomat. Han var Libyas utneriksminster fra 2009 til 2011.

Mussa Kussa studerte på 1970-tallet til mastergrad i sosiologi på Michigan State University i USA. Han ble tilbudt å fortsette på et doktorstudium, men valgte i stedet å tiltre en stilling aom Muammar al-Gaddafis betrodde medarbider. Fra 1979 var han Libyas de facto ambassadør til Storbritannia. Han ble utvist derfra i 1980 fordi han åpenlyst fortalte at Libya ville likvidere to regimekritikere som befant seg i landet. 

Fra 1984 til 1992 var han leder for «Al-Mathaba Aalamiya» (*trygt hus*), en anti-imperialistisk institusjon med medlemmer som Nelson Mandela, Fidel Castro, Luis Inácio Lula da Silva, Yoweri Museveni, og Robert Mugabe. I perioden spilt Al-Mathaba en viktig rolle for African National Congress' kamp mot apartheid i Sør-Afrika. I vest ble organisasjonen omtalt som et sted der revolusjonære grupper fikk trening, finansiering og støtte.

Fra 1992 til 1994 var Kussa viseutenriksminister. I 1994 omorganiserte Gadafi etterretningstjenesten, og Kussa ble satt til å lede tjenesten. Kussa er også kreditert for bortvisningen av Abu Nidal fra Libya, med attest som en hensynsløs morder og terrorist som Gaddafi hadde latt bo i Libya i 1986, samme år som USA lanserte Operation El Dorado Canyon mot Libya for landets tilknytning til terrorisme. I 2001 hadde han en nøkkelrolle i forhandlingene om Libyas erstatning til ofrene for Lockerbie-saken.

4. mars 2009 ble han utnevnt til utenriksminister etter Abdel Rahman Shalgham. 

28. mars 2011 forlot han Libya med bil til Tunisia, og dro videre til Storbritannia med ankomst 30. mars 2011. Han erklærte at han ikke lenger ønsket å representere den libyske regjeringen. Da han fikk frihet til å reise, dro han videre til Qatar.

## Referanser
Tizimín

**Tizimín** er en by og en kommune øst i delstaten Yucatán i Mexico. Kommunen har rundt 47&nbsp;000 innbyggere.

Tizimin er kjent for sin tradisjonelle messe til ære for de hellige tre vismennene. Denne feires i slutten av desember og tidlig januar, og har gitt byen kallenavnet "City of Kings".

Ordet Tizimin betyr «tapir» på yukatansk maya.

## Referanser


## Eksterne lenker
*
Operasjon Endre kurs 11

**Operasjon Endre kurs 11**, også kjent som «Litani-offensiven», var de siste slagene under Libanon-krigen 2006. En styrke på rundt 30.000 israelske tropper invaderte Sør-Libanon, og i løpet av offensiven nådde israelske styrker Litani-elva. Operasjonen var ment for å i størst mulig grad fjerne Hizbollah fra deler av Sør-Libanon for FNs våpenhvile trådte i kraft.

## Tidslinje
Operasjonen begynte den 11. august, da 30.000 israelske tropper invaderte Sør-Libanon. Den 12. august ble 20 israelske soldater drept og mer enn 100 skadet under kraftige trefninger med Hizbollah-militsen, ettersom Israel dramatisk ekspanderte sine bakkeoperasjoner i området. Hizbollah hevdet på sin side at de ødela 21 israelske stridsvogner under kampene, mens Israel kun har bekreftet at to stridsvogner ble ødelagt av panservernmissiler. Et israelsk helikopter ble skutt ned i Maryamein-dalen nær Yater-landsbyen, hvor hele mannskapet ble bekreftet drept etter en redningsaksjon. I tillegg ble tre andre helikoptre ødelagt i ulykker hvor Hizbollah ikke var involvert.

Mellom den 11. og den 12. august utkjempet Israel og Hizbollah slaget om Wadi Saluki. Det ble fra israelsk side benyttet Merkava-stridsvogner i de harde kampene som ble kjempet i oppoverbakke mot tungt befestede Hizbollah-stillinger på toppen av åsen. Til slutt lyktes det de israelske styrkene å ta kontroll over området, og Wadi Saluki ble okkupert.

Militære talsmenn hevdet at minst 50 Hizbollah-krigere ble drept under kampene, men Hizbollah har offisielt benektet disse tallene. En Hizbollah-soldat ble tilfangetatt etter at han ble skadet under kampene, og ble senere sendt til et sykehus i Israel.

Ettersom bakkeoffensiven ble utvidet, opererte fire israelske divisjoner inne i Sør-Libanon med tyngde på de områdene hvor Hizbollah hadde avfyrt flest kortrekkende raketter inn i Israel.

Kampene fortsatte neste dag, da ni israelske soldater ble drept og 45 skadet. Den siste dagen skjøt Hizbollah 250 raketter inn i Nord-Israel, hvor én sivil ble drept.

Tidlig på morgenen den 14. august trådte FNs våpenhvile i kraft, og Israel trakk seg ut gradvis over et par uker ettersom UNIFIL og den libanesiske hæren ble utplassert i området.

## Utfall

Operasjonen ble ett av krigens mest kontroversielle emner. Mens enkelte har hevdet at den var den største feiltakelsen under hele krigen, har andre hevdet at den fungerte som et vellykket instrument for å påvirke våpenhvilens betingelser. Slaget om Wadi Saluki førte til massiv kritikk mot statsminister Ehud Olmert, av den grunn at åsen ble erobret kun få timer før våpenhvilen trådte i kraft, og at det i dette henseende virket hensiktsløst å utkjempe et blodig slag. Olmert hevdet fra sin side at operasjonen nådde de politiske målene som var fastsatt, og at krigen til sist var vellykket. En amerikansk talsmann uttalte den 31. august at offensiven hadde en avgjørende effekt på utformingen av FNs sikkerhetsråds resolusjon 1701 i Israels favør.

## Referanser
Gunhild Dahlberg

**Gunhild Dahlberg** (født 1975) er en norsk programleder, komiker og forfatter. Født i Bodø, oppvokst i Tromsø og Lier.

Via studentradioen Radio Nova ble Dahlberg hentet som syngende reporter til Espen Thoresens XL. Hun var programleder i TV-serien *[[Jakten på kjærligheten]]* i perioden 2018–2022.  

## TV-oversikt
;Programleder
* Go' elg (1999–2000) (NRK)
* Et dukkehjem (2004) (NRK)
* Norge Rundt (2005) (NRK)
* Gunhild hjelper deg (2014) (VGTV)
* Sommertid (2014) (TV 2)
* Underholdningsåret 2014 på TV 2
* Fjellflørt (2015) (TV 2)
* Nabolaget (2015) (TV 2)
* Bolig til salgs (2016) (TV 2)
* Jakten på kjærligheten (2018–2022) (TV 2)
;
;Deltagelse
* XLTV (1998–99)
* 9 av 10 nordmenn (2006)
* Celebert selskap (2010)
* Åpen post  (2002)
* Der ingen skulle tru at nokon kunne bu – båt (2007)
* Barnas superjul (2007)
* Koselig med peis (2011) (drama)
* 4-stjerners middag (2011)
* Tørnquist Show (2012–2013)
* Senere med Tørnquist (2017)
* Alle mot alle (2021, 2023, 2026)

## Bibliografi
* *Norge i dag*, Kagge Forlag, 2008 ISBN 9788248907954
* *Sånn ca. alt om sex og kjærlighet*, Aschehoug, 2011
* *Erotisk ressurshefte*, Cappelen Damm, 2024

## Referanser


## Eksterne lenker
* 
* 
* Dahlberg (slekt) https://lokalhistoriewiki.no/wiki/Dahlberg_(slekt)